[bookmark: _GoBack]МЕТОДИЧЕСКА РАЗРАБОТКА
НА УРОК ПО БЪЛГАРСКИ ЕЗИК И ЛИТЕРАТУРА В
ЕЛЕКТРОННА СРЕДА


МИСИЯТА НА ИЗКУСТВОТО 
КАТО СПАСИТЕЛ НА ДУХОВНИТЕ ЦЕННОСТИ У ЧОВЕКА

Резюме: 
    Урокът по БЕЛ е разработен за провеждане в разширена подготовка на компонент   Литература в 10 клас в два часа.  Темата е свързана с разказа „Песента на Солвейг“ от Йордан Йовков.  Урокът е разработен за провеждане в платформа Тиймс и ползване на различни интерактивни инструменти. 
     Класът е маломерна паралелка , профил „Хуманитарни науки“ с разширено изучаване на АЕ. Един от учениците е със СОП. За четирима от учениците българският език не е майчин. 

1. Цели на урока
· Учениците да различават светогледни идеи ,характерни за българската култура през периода между двете световни войни;
· Учениците да могат да тълкуват разказа „Песента на Солвейг“ в съответствие с жанровата му специфика и културно историческа характеристика;
· Да откриват и тълкуват интерпретацията на едни и същи мотиви и/или устойчиви сюжети в различни изкуства;
2.Ход на урока
	№
	Дейности, въпроси и задачи
	Очаквани резултати
	Време за работа
	Използвани инструменти
	Задачи за ученика със СОП
	Забележка

	1.
	Начало на заниманието, присъединяване на участниците
	Придобити умения за работа в електронна платформа Тиймс
	2-3 минути
	Екип „Бел ИУП 10 кл“ в Тиймс
Заниманието е предварително планирано в календара на екипа – така учениците се включват по-лесно и има повече възможности за работа;
	
	

	2.
	Припомняме изученото до момента за творчеството на писателя Йордан Йовков. Коментираме важни моменти от неговата биография и ключови творби.
	Познават творчеството на Й .Йовков и неговите отличителни черти;
Умения за работа с електронна мисловна карта;
	10 минути
	Използваме електронна мисловна карта, която сме изработили в приложение
https://whimsical.com/
Картата се споделя от учителя чрез възможността за споделяне по време на урока в Тиймс
	Да разпознава портрета на автора
	

	3.
	Обобщаване на припомнените и обогатени знания чрез изпълнение на интерактивно упражнение за попълване на празни места в текст.
	Умения за самостоятелна работа ;

Осмисляне на изученото за Йовков;
	10 мин.
	В приложението
https://learningapps.org/ създавам упражнение за попълване на празни места в текст. Текста е свързан с личността на твореца и неговото творчество. Пропуснатите думи са ключови за разбирането на художествения свят на Йовков .
	Да препише упражнението в тетрадката
	

	4.
	Работа с текста на разказа. Работа в екипи .Целта е всеки екип да осмисли по-задълбочено ключов момент от разказа. Като резултат от наблюденията си в края на екипната работа учениците трябва да отговорят на предварително поставен от учителя въпрос.
	Умения за тълкуване на творбата в съответствие с културно-историческите характеристики

Умения за работа в екип в дигитална среда;

Умения за създаване на устен текст и спазване на правоговорните норми на книжовния български език;
	15 минути
	За разделянето на екипи се използва функционалността на платформата, наречена „Стаи“. Учителят разделя ръчно екипите като определя от колко „стаи“ има нужда. Предварително условието на задачата и откъсите , с които да работят са споделени с презентация. Учениците могат да се връщат към нея и да си припомнят условието. По време на екипната работа учителят се присъединява към всеки от екипите и им дава допълнителни указания ако е необходимо
	Работи в екип с останалите ученици;

Да назове заглавието на разказа, да определи жанра;
	

	5.
	Обобщаване на работата на екипите
Целта е учениците да стигнат до извода , че музиката на младата цигуларка е  изповед на душата, претворила болката в истинско изкуство
	Разбират същността на текста на разказа – поетическо отрицание на гибелната същност на войната;
	10 - 15 минути
	Учителят връща отново учениците в събранието и дава възможност на всеки екип чрез свой говорител да сподели изводите , до които е стигнал екипа.
	
	

	6.
	Преход към предварително поставените задачи на учениците, свързани с пиесата на Хенри Ибсен „Пер Гинт“ и музиката на Едвард Григ 
	Умения за откриване на едни и същи мотиви и сюжети в различни изкуства;
Достигат до изводи за мисията на изкуството като спасител на духовните ценности у човека;
	10 минути
	Учениците ,които имат предварителни задачи споделят изпълнението на своите задачи
	Да запише някои от любопитните факти в тетрадката;






	В приложението 
„Чат“ може да се 
публикува 
любопитна 
информация за 
този сюжет

	7.
	Обобщаване на разгледаните теми
Поставяне на оценка за участието на учениците и тяхната ангажираност
	Умения за обобщаване и достигане до изводи;
	2-3 минути
	
	
	

	8.
	Поставяне на домашна работа
	Умения за създаване на есе по граждански проблем, интер--претиран в литературно произведение;
Спазване на книжовните езикови норми;
	
	Чрез приложението 
Assignments се поставя задача за създаване на есе на тема:
Песента на цигулката – песен на сърцето
	Да препише
абзац от текста; 
	



